《老妇叹镜词二首 其一》
元代·胡奎

妾有团团古时镜，在匣浑如月端正。朝朝持向玉台前，秋水芙端两相映。

自从十五画脩蛾，白发相看尘渐多。绣得合欢双宝带，今朝携上街头卖。

满城新镜照新人，此镜无人定高价。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。